Ali je za vas primerno električno ali toplovodno talno gretje, je odvisno od tega, koliko prostorov želite ogrevati. Toplovodno talno gretje je namreč primerno za ogrevanje celotne hiše, medtem ko je električno namenjeno predvsem ogrevanju določenega prostora. Ogrevanje samo določenih prostorov je smiselno predvsem za ogrevanje v prehodnih obdobjih, ko še ne zaženemo primarnega ogrevalnega sistema. Električno gretje je namreč dražje od toplovodnega, zato je vgraditev takšnega sistema v celotno hišo negospodarna.